İsa Musayev

İsa Həsən oğlu Musayev () — Azərbaycan teatr aktyoru və rejissoru, Azərbaycan SSR xalq artisti (1960).

 Həyat və yaradıcılığı 
İsa Musayev 27 noyabr (bəzi mənbələrə görə 25 dekabr) 1912-ci ildə Naxçıvan şəhərində anadan olmuşdur. Yeddinci sinfi bitirdikdən sonra Naxçıvan Pedaqoji Texnikumuna daxil olmuş, lakin 1927-ci ildə təhsilini yarımçıq qoyaraq Bakıya gəlmiş, burada Mirzə Fətəli Axundov adına Bakı Teatr Məktəbində təhsil almışdır. Təhsilini bitirdikdən sonra yenidən Naxçıvana qayıtmış və teatrda aktyorluq fəaliyyətinə başlamışdır.

İsa Musayev teatrda ilk dəfə Səməd Mövləvinin rejissorluğu ilə hazırlanmış "Sabirin məhkəməsi" pyesində Sabir obrazını yaratmışdır. 1930–1940 və 1943–1976-cı illərdə Naxçıvan Dövlət Musiqili Dram Teatrının aparıcı aktyorlarından olmuşdur. O, 1940–1943-cü illərdə təyinatla Abbasqulu ağa Bakıxanov adına Quba Dövlət Dram Teatrında aktyor və rejissor işləmişdir.

İsa Musayev 1942-ci ildən ÜİK(b)P üzvü olmuş, 1943-cü ildən Naxçıvan MSSR Nazirlər Soveti yanında İncəsənət İşləri İdarəsinin rəisi işləmişdir. Naxçıvan MSSR Ali Sovetinin deputatı seçilmişdir.

Peşəkar aktyorluq fəaliyyəti dövründə dramatik, faciə, həm də komediya rollarının ifaçısı kimi tanınan İsa Musayev 8 fevral 1976-cı ildə Naxçıvanda vəfat etmişdir.

 Təltif və mükafatları 
 "Azərbaycan SSR xalq artisti" fəxri adı — 24 may 1960
 "Azərbaycan SSR əməkdar artisti" fəxri adı — 17 iyun 1943
 "Naxçıvan MSSR əməkdar artisti" fəxri adı
 "Şərəf nişanı" ordeni

 İfa etdiyi əsas rollar 

 "Hacı Qara", Mirzə Fətəli Axundov — Hacı Qara
 "Müsyö Jordan və dərviş Məstəli şah", Mirzə Fətəli Axundov — Məstəli şah
 "Müsibəti-Fəxrəddin", Nəcəf bəy Vəzirov — Fəxrəddin
 "Pəri cadu", Əbdürrəhim bəy Haqverdiyev — Qurban
 "Nadir şah", Nəriman Nərimanov — Nadir şah
 "Ölülər", Cəlil Məmmədquluzadə — İsgəndər
 "Eşq və intiqam", Süleyman Sani Axundov — Çingiz və Əlimərdan
 "Fitnə", Abdulla Şaiq — Bəhram şah
 "Vətən", Abdulla Şaiq — Bilici baba
 "Sevil", Cəfər Cabbarlı — Balaş
 "Od gəlini", Cəfər Cabbarlı — Elxan
 "Aydın", Cəfər Cabbarlı — Aydın
 "Oqtay Eloğlu", Cəfər Cabbarlı — Oqtay
 "Şeyx Sənan", Hüseyn Cavid — Şeyx Sənan
 "Səyavuş", Hüseyn Cavid — Səyavuş
 "Vaqif", Səməd Vurğun — Vaqif
 "Xosrov və Şirin", Səməd Vurğun — Fərhad
 "Qatır Məmməd", Zeynal Xəlil — Qatır Məmməd
 "Atayevlər ailəsi", İlyas Əfəndiyev — Xostov Atayev
 "Həyat", Mirzə İbrahimov — Süleyman
 "Çiçəkli dağ", Məmmədhüseyn Təhmasib — Həkim
 "Yağışdan sonra", Bəxtiyar Vahabzadə — Qədim bəy

 İstinadlar 

Kateqoriya:Azərbaycan aktyorları
Kateqoriya:Azərbaycanın teatr rejissorları
Kateqoriya:Naxçıvan MSSR Ali Sovetinin deputatları
Kateqoriya:Naxçıvan MSSR əməkdar artistləri
Kateqoriya:SSRİ rejissorları
Kateqoriya:SSRİ aktyorları
Kateqoriya:XX əsr aktyorları